ΚΑΝΟΝΙΣΜΟΣ (ΕΚ) αριθ. 1772/96 ΤΗΣ ΕΠΙΤΡΟΠΗΣ της 12ης Σεπτεμβρίου 1996 για τις λεπτομέρειες εφαρμογής των ειδικών μέτρων για τον εφοδιασμό των γαλλικών υπερποντίων διαμερισμάτων όσον αφορά τα γεώμηλα σποράς

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3763/91 του Συμβουλίου, της 16ης Δεκεμβρίου 1991, για ειδικά μέτρα που αφορούν ορισμένα γεωργικά προϊόντα στα γαλλικά υπερπόντια διαμερίσματα (1), όπως τροποποιήθηκε τελευταία από τον κανονισμό (ΕΚ) αριθ. 2598/95 (2), και ιδίως το άρθρο 2 παράγραφος 6,

Εκτιμώντας:

ότι, σε εφαρμογή του άρθρου 2 του κανονισμού (ΕΟΚ) αριθ. 3763/91, πρέπει να καθορισθούν οι προβλέψεις εφοδιασμού και το ύψος των ενισχύσεων σχετικά με τον εφοδιασμό των γαλλικών υπερποντίων διαμερισμάτων με γεώμηλα σποράς που προέρχονται από τις λοιπές χώρες της Κοινότητας 7 ότι οι ενισχύσεις αυτές πρέπει να καθορισθούν λαμβανομένου υπόψη του κόστους εφοδιασμού από την παγκόσμια αγορά και των συνθηκών που προκύπτουν από τη γεωγραφική θέση των υπερπόντιων γαλλικών διαμερισμάτων 7

ότι οι κοινές λεπτομέρειες εφαρμογής του καθεστώτος εφοδιασμού των υπερποντίων γαλλικών διαμερισμάτων με ορισμένα γεωργικά προϊόντα θεσπίσθηκαν από τον κανονισμό (ΕΟΚ) αριθ. 131/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1736/96 (4) 7 ότι πρέπει να θεσπισθούν οι συμπληρωματικοί κανόνες που προσαρμόζονται στις ισχύουσες εμπορικές πρακτικές στον τομέα των γεωμήλων σποράς, κυρίως, όσον αφορά τη διάρκεια ισχύος των πιστοποιητικών ενίσχυσης και το ύψος της εγγύησης για την τήρηση των υποχρεώσεων των επιχειρηματιών 7

ότι οι διατάξεις του παρόντος κανονισμού πρέπει να ισχύσουν χωρίς καθυστέρηση ώστε να επιτραπεί η κατά το συντομότερο δυνατόν έκδοση των πιστοποιητικών 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σπόρων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την εφαρμογή του άρθρου 2 του κανονισμού (ΕΟΚ) αριθ. 3763/91, η ποσότητα των προβλέψεων εφοδιασμού με γεώμηλα σποράς, που εμπίπτει στον κωδικό ΣΟ 0701 10 00 και επωφελείται της απαλλαγής από την εισφορά κατά την εισαγωγή στα υπερπόντια γαλλικά διαμερίσματα ή της κοινοτικής ενίσχυσης για τα προϊόντα προέλευσης από τις υπόλοιπες χώρες της Κοινότητας, ορίζεται σε 750 τόνους για την περίοδο από την 1η Ιουλίου 1996 έως τις 30 Ιουνίου 1997. Η ποσότητα αυτή κατανέμεται σύμφωνα με το παράρτημα.

Οι γαλλικές αρχές δύνανται να τροποποιήσουν την κατανομή αυτή στο πλαίσιο της καθορισμένης συνολικής ποσότητας. Στην περίπτωση αυτή πληροφορούν την Επιτροπή για την εν λόγω τροποποίηση.

Άρθρο 2

Για την εφαρμογή του άρθρου 2 παράγραφος 4 του κανονισμού (ΕΟΚ) αριθ. 3763/91, η ενίσχυση για τον εφοδιασμό των υπερποντίων γαλλικών διαμερισμάτων με γεώμηλα σποράς που προέρχονται από τις λοιπές χώρες της Κοινότητας καθορίζεται σε 4,830 Ecu ανά 100 χιλιόγραμμα για τα προϊόντα που προορίζονται για τη Γουαδελούπη και σε 5,430 Ecu ανά 100 χιλιόγραμμα για τα προϊόντα που προορίζονται για τη Ρεϋνιόν, στο πλαίσιο του προβλεπόμενου ισολογισμού.

Άρθρο 3

Η Γαλλία ορίζει την αρμόδια αρχή για:

α) την έκδοση του πιστοποιητικού απαλλαγής που προβλέπεται στο άρθρο 2α παράγραφος 1 του κανονισμού (ΕΟΚ) αριθ. 131/92 7

β) την έκδοση του πιστοποιητικού ενίσχυσης που προβλέπεται στο άρθρο 3 παράγραφος 1 του κανονισμού (ΕΟΚ) αριθ. 131/92 7

γ) την καταβολή της ενίσχυσης στους ενδιαφερόμενους επιχειρηματίες.

Άρθρο 4

1. Οι αιτήσεις για έκδοση πιστοποιητικών υποβάλλονται στην αρμόδια αρχή τις πρώτες πέντε εργάσιμες ημέρες κάθε μηνός. Για να γίνει δεκτή μία αίτηση πιστοποιητικού πρέπει:

α) η ποσότητα η οποία αναφέρεται στην αίτηση να μην υπερβαίνει τη μέγιστη διαθέσιμη ποσότητα των γεωμήλων σποράς στον υπολογισμό που δημοσιεύουν οι γαλλικές αρχές 7

β) πριν από τη λήξη της προθεσμίας που προβλέπεται για την υποβολή των αιτήσεων για έκδοση πιστοποιητικών, να παρέχεται από τον ενδιαφερόμενο η απόδειξη για σύσταση εγγύησης 2,113 Ecu ανά 100 χιλιόγραμμα.

Οι αιτήσεις υποβάλλονται για πρώτη φορά στις αρχές Αυγούστου 1996.

2. Τα πιστοποιητικά εκδίδονται, το αργότερο, τη δέκατη εργάσιμη ημέρα κάθε μηνός.

3. Όταν τα πιστοποιητικά έχουν εκδοθεί για ποσότητες μικρότερες εκείνων για τις οποίες υποβλήθηκε αίτηση, ο ενδιαφερόμενος επιχειρηματίας μπορεί να αποσύρει, γραπτώς, την αίτησή του, εντός τριών εργάσιμων ημερών από την έκδοση του πιστοποιητικού. Σε τέτοιες περιπτώσεις η εγγύηση η σχετική με το εν λόγω πιστοποιητικό αποδεσμεύεται αμελλητί.

4. Η μέγιστη διαθέσιμη ποσότητα των προβλέψεων δημοσιεύεται από την αρμόδια αρχή κατά την τελευταία εβδομάδα του μήνα που προηγείται εκείνου της υποβολής των αιτήσεων.

Άρθρο 5

Η διάρκεια ισχύος των πιστοποιητικών απαλλαγής και των πιστοποιητικών ενίσχυσης λήγει την τελευταία ημέρα του δευτέρου μήνα που έπεται εκείνου της έκδοσής τους.

Άρθρο 6

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Σεπτεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 356 της 24. 12. 1991, σ. 1.

(2) ΕΕ αριθ. L 267 της 9. 11. 1995, σ. 1.

(3) ΕΕ αριθ. L 15 της 22. 1. 1992, σ. 13.

(4) ΕΕ αριθ. L 225 της 6. 9. 1996, σ. 3.

ΠΑΡΑΡΤΗΜΑ

>ΘΕΣΗ ΠΗΝΑΚΑ>